CELEX: 32021R1328
Language: lt
Date: 2021-08-10 00:00:00
Title: Komisijos įgyvendinimo reglamentas (ES) 2021/1328 2021 rugpjūčio 10 d. kuriuo pagal Europos Parlamento ir Tarybos reglamentą (ES) 2021/1153 apibrėžiami infrastruktūros reikalavimai, taikytini tam tikrų kategorijų dvejopo infrastruktūros naudojimo veiksmams

2021 8 11   
               
               
                  LT
               
               
                  Europos Sąjungos oficialusis leidinys
               
               
                  L 288/37
               
            
         KOMISIJOS ĮGYVENDINIMO REGLAMENTAS (ES) 2021/1328
         2021 rugpjūčio 10 d.
         kuriuo pagal Europos Parlamento ir Tarybos reglamentą (ES) 2021/1153 apibrėžiami infrastruktūros reikalavimai, taikytini tam tikrų kategorijų dvejopo infrastruktūros naudojimo veiksmams
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2021 m. liepos 7 d. Europos Parlamento ir Tarybos reglamentą (ES) 2021/1153, kuriuo nustatoma Europos infrastruktūros tinklų priemonė ir panaikinami reglamentai (ES) Nr. 1316/2013 ir (ES) Nr. 283/2014 (1), ypač į jo 12 straipsnio 2 dalį,
         kadangi:
         
                     (1)
                  
                  
                     vienas iš konkrečių Europos infrastruktūros tinklų priemonės tikslų – transeuropinio transporto tinklo dalis pritaikyti dvejopam transporto infrastruktūros naudojimui, siekiant pagerinti ir civilinį, ir karinį mobilumą. Tam tikromis sąlygomis veiksmai arba konkreti su jais susijusi veikla, kuriais remiamos naujos arba esamos transeuropinio transporto tinklo dalys, tinkamos kariniam transportui, siekiant jas pritaikyti prie dvejopo naudojimo transporto infrastruktūros reikalavimų, atitinka Sąjungos finansinės paramos skyrimo reikalavimus pagal 2021 m. liepos 7 d. Europos Parlamento ir Tarybos reglamentą (ES) 2021/1153;
                  
               
                     (2)
                  
                  
                     turėtų būti nustatyti transporto infrastruktūros reikalavimai, taikytini tam tikrų kategorijų dvejopo infrastruktūros naudojimo veiksmams. Dvejopo naudojimo transporto infrastruktūros reikalavimai turėtų būti grindžiami informacija, nurodyta atnaujintuose kariniuose reikalavimuose (2) ir trūkumų analizėje (3), taip pat turėtų būti atsižvelgiama į konsultacijų su Europos ir tarptautinių transporto asociacijų atstovais rezultatus;
                  
               
                     (3)
                  
                  
                     dvejopo naudojimo reikalavimais turėtų būti nustatytos transporto infrastruktūros projektų bendrosios techninės vertės ir standartai, į kuriuos reikia atsižvelgti vykdant veiksmus pagal Reglamentą (ES) 2021/1153, kuriais prisidedama prie TEN-T pagrindinio ar visuotinio tinklo pritaikymo siekiant sudaryti dvejopo infrastruktūros naudojimo – civilinėms ir gynybos reikmėms – sąlygas;
                  
               
                     (4)
                  
                  
                     šiame reglamente nustatytos priemonės atitinka pagal Reglamentą (ES) 2021/1153 įsteigto Europos infrastruktūros tinklų priemonės koordinavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2021/1153 12 straipsnio 2 dalyje numatyti transporto infrastruktūros reikalavimai išdėstyti priede.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 249, 2021 7 14; p 38
         
         
            (2)  Kariniai reikalavimai dėl karinio mobilumo Europos Sąjungoje ir už jos ribų (ST 11373/19; 2019 7 19).
         
            (3)  Kariniai reikalavimai ir transeuropinis transporto tinklas. Trūkumų analizė (SWD(2019) 175 final), taip pat atnaujinta karinių reikalavimų ir transeuropinio transporto tinklo reikalavimų skirtumų analizė (SWD(2020) 144 final).
      
      
         
            PRIEDAS
            
               1 lentelė
            
            
               Oro uostai ir oro eismo valdymas
            
            
                        Nr.
                     
                     
                        Dvejopo naudojimo reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Veikimo laikotarpiai
                     
                     
                        Infrastruktūros ir jungčių su daugiarūšiu transportu bei įrangos statyba arba plėtra, kad skrydžius būtų galima vykdyti visą parą (dieną ir naktį) 7 dienas per savaitę bet kokiu oru.
                     
                     
                        Apima geležinkelio ir vamzdynų jungtis (priklausomai nuo būtinybės tiekti degalus kariniams ir civiliniams orlaiviams).
                     
                  
                        2
                     
                     
                        Bazinių paslaugų skrydžiai 24 valandas per parą 7 dienas per savaitę
                     
                     
                        Gebėjimas vykdyti skrydžius dieną ir naktį bet kokiu oru.
                     
                     
                         
                     
                  
                        3
                     
                     
                        Skrydžių valdymas
                     
                     
                        Skrydžių valdymo infrastruktūra, kurios pajėgumų pakanka valdyti aerodromo dieniniams ir naktiniams skrydžiams.
                     
                     
                        Turi būti suprantama pagal ICAO taisykles ir ES reglamentus, taip pat Eurokontrolės CUMA gaires.
                     
                  
                        4
                     
                     
                        Oro ištekliai per parą
                     
                     
                        Infrastruktūros pajėgumas:
                        orlaivių per parą: ne mažiau kaip 6.
                        Plačialiemenių orlaivių priėmimas: ne daugiau kaip 4 antžeminės stovėjimo vietos perone.
                     
                     
                         
                     
                  
                        5
                     
                     
                        Kilimo ir tūpimo tako ilgis
                     
                     
                        Būtinasis reikalavimas: 3 000  m.
                        Rekomenduojama: 3 500  m.
                        Nustatomas kiekvienoje valstybėje narėje, kur 2 800  m kilimo ir tūpimo tako ilgis gali būti pakankamas.
                     
                     
                        Tinkama strateginio transporto orlaivių kategorijai ir A330/A400M/IL76/B747/An225/C5/C17 orlaiviams.
                     
                  
                        6
                     
                     
                        Kilimo ir tūpimo tako plotis
                     
                     
                        45–60 m.
                        Nustato valstybės narės, kur 60 m plotis yra būtinas.
                     
                     
                        Tinkama strateginio transporto orlaivių kategorijai ir A330/A400M/IL76/B747/An225/C5/C17 orlaiviams.
                     
                  
                        7
                     
                     
                        Kilimo ir tūpimo tako paviršius
                     
                     
                        Gali būti standus arba lankstus.
                        Nustatoma kiekvienoje valstybėje narėje, kur 150 m atkarpos kilimo ir tūpimo tako gale paviršius turi būti standus, kad jo nepaveiktų reaktyvinio variklio srautas.
                     
                     
                         
                     
                  
                        8
                     
                     
                        Riedėjimo takas
                     
                     
                        Plotis: 22,5 m, gali būti standus arba lankstus.
                     
                     
                         
                     
                  
                        9
                     
                     
                        Kilimo ir tūpimo tako dangos stiprumas
                     
                     
                        Pakankamas strateginiams plačialiemeniams orlaiviams.
                     
                     
                        Atitiktis šiam reikalavimui gali būti užtikrinama pagal ICAO taisykles ir ES reglamentus.
                     
                  
                        10
                     
                     
                        Perono ilgis
                     
                     
                        Ne mažiau kaip 190 m.
                     
                     
                         
                     
                  
                        11
                     
                     
                        Perono plotis
                     
                     
                        Ne mažiau kaip 350 m.
                     
                     
                         
                     
                  
                        12
                     
                     
                        Perono plotas
                     
                     
                        66 500  m2.
                     
                     
                         
                     
                  
                        13
                     
                     
                        Perono dangos klasifikacijos skaičius (PCN)  (1)
                        
                     
                     
                        Grindžiamas orlaivio klasifikaciniu skaičiumi (ACN)  (2), nustatytu pagal posluoksnio rūšį.
                     
                     
                        ACR – vienintelis vertinimo indeksas, kuriuo išreiškiamas susijęs orlaivio poveikis konkretaus tvirtumo posluoksnio pagrindui, nurodant konkretų posluoksnio storį (išmatuotą pagal jo PCR). Atitiktis šiam reikalavimui gali būti užtikrinama pagal ICAO taisykles ir ES reglamentus.
                        ACR ir PGR sąsajos metodika parengta atnaujinus orlaivio klasifikavimo numerio (ACN) ir dangos klasifikavimo numerio (PKN) metodikas. Nuo 2024 m. lapkričio mėn. aerodromo dangos keliamoji galia bus išreiškiama kaip orlaivio klasifikacijos indekso ir dangos klasifikacijos indekso santykis (ACR/PGR), o ne orlaivio klasifikacijos skaičiaus ir dangos klasifikacijos skaičiaus santykis (ACN/PCN).
                        Metodą patvirtino ICAO Oro uostų projektavimo ir naudojimo specialistų grupė (ADOP) ir nuo 2020 m. liepos mėn. jis yra naujoji ICAO dangos vertinimo sistema. Nacionaliniai dokumentai ir projektavimo ypatumai bus pritaikyti pereinamuoju laikotarpiu nuo 2020 iki 2024 m.
                     
                  
                        14
                     
                     
                        Sniego ir ledo šalinimo nuo kilimo ir tūpimo tako įranga ir priemonės nuo apledėjimo
                     
                     
                        Uždaros saugojimo erdvės plotas 180 m2.
                     
                     
                         
                     
                  
                        15
                     
                     
                        Gelbėjimas po avarijos ir nuo gaisro (kategorija)
                     
                     
                        Plieninio rėmo arba mūro statinys su saugykla (bent 200 m2 su vidine 98 m2 ploto erdve) gelbėjimo po avarijos ir gaisrinėms transporto priemonėms laikyti.
                     
                     
                         
                     
                  
               
            
               2 lentelė
            
            
               Jūrų uostai
            
            
                        Nr.
                     
                     
                        Dvejopo naudojimo reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Jūrų uosto veikimo laikotarpis
                     
                     
                        Infrastruktūros, skirtos prieigai prie daugiarūšio transporto tinklo, ir įrangos, leidžiančios vykdyti operacijas 24 valandas per parą 7 dienas per savaitę bet kokiomis oro sąlygomis, statyba arba plėtra.
                     
                     
                        Apima ledo laužymo pajėgumus ir sniego šalinimo uoste įrangą.
                        Neapima pastatų, saugyklų ir sandėlių, kranų, konvejerių ir kitų krovinių vežimo įrenginių bei kilnojamojo turto, pvz., lokomotyvų. Veiksmais neturi būti suteikiamas atrankusis pranašumas konkrečiam veiklos vykdytojui ar jų grupei ir prieiga suteikiama nediskriminuojant.
                     
                  
                        2
                     
                     
                        Prieplaukų skaičius
                     
                     
                        3
                     
                     
                        Prieplaukos turi būti uoste, apibrėžtame karinių reikalavimų geografiniuose duomenyse. Prieplaukos nebūtinai turi būti viena šalia kitos.
                     
                  
                        3
                     
                     
                        Laivo plotis
                     
                     
                        32 m
                     
                     
                        Jūrų uosto vartai.
                     
                  
                        4
                     
                     
                        Priimamo laivo grimzlė
                     
                     
                        Esant vidutiniam žemajam vandens lygiui – ne mažesnė kaip 12 m.
                     
                     
                        Jūrų uosto vartai.
                     
                  
                        5
                     
                     
                        Uosto gylis
                     
                     
                        Ne mažesnis kaip 12 m, rekomenduojamas 14 m, kad būtų galima užtikrinti 2 m grimzlės atsargą.
                        Nustatomas kiekvienoje valstybėje narėje, kur 12 m uosto gylis gali būti pakankamas.
                        1 m grimzlės atsarga gali būti pakankama uostuose, neveikiamuose potvynių.
                     
                     
                        Jūrų uosto vartai.
                     
                  
                        6
                     
                     
                        Prieplaukos ilgis
                     
                     
                        310–340 m vienam laivui.
                     
                     
                         
                     
                  
                        7
                     
                     
                        Prisišvartavimo vietos plotis
                     
                     
                        Ne mažesnis kaip 32 m.
                     
                     
                        Prisišvartavusiems dideliems ir (arba) vidutinio dydžio laivams.
                     
                  
                        8
                     
                     
                        Uosto prieplaukų tipas
                     
                     
                        Jose turėtų galėti švartuotis šių tipų laivai:
                        baržos, palaidų birių krovinių laivai, konteinervežiai, keleiviniai laivai, ro-ro, tanklaiviai.
                     
                     
                         
                     
                  
                        9
                     
                     
                        Prieplaukos grimzlė
                     
                     
                        Ne mažesnė kaip 12 m, rekomenduojama 14 m.
                        Nustatoma kiekvienoje valstybėje narėje, kur 12 m prieplaukos grimzlė gali būti pakankama.
                     
                     
                        Reikalinga didelių laivų kategorijai ir labai dideliems ro-ro laivams.
                     
                  
                        10
                     
                     
                        Iškrovimo pajėgumai
                     
                     
                        2 laivai vienu metu.
                     
                     
                         
                     
                  
                        11
                     
                     
                        Geležinkelio atšakų arba galinių punktų skaičius
                     
                     
                        3
                     
                     
                        Reikiamas galinių geležinkelio punktų skaičius.
                     
                  
               
            
               3 lentelė
            
            
               Geležinkeliai
            
            
                        Nr.
                     
                     
                        Dvejopo naudojimo reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Galinių geležinkelio punktų veikimo laikotarpis
                     
                     
                        Infrastruktūros, skirtos prieigai prie daugiarūšio transporto tinklo, ir įrangos, leidžiančios vykdyti operacijas 24 valandas per parą 7 dienas per savaitę bet kokiomis oro sąlygomis, statyba arba plėtra.
                     
                     
                         
                     
                  
                        2
                     
                     
                        Keleiviniai geležinkelio ištekliai
                     
                     
                        Infrastruktūra, kurioje galima aptarnauti keleivinius vagonus (kuriuose galima vežti keleivius), įskaitant dviaukščius vagonus, kurių kiekviename galima vežti bent 80 keleivių; mažiausias vagonų skaičius per dieną: 6 vienetai.
                     
                     
                         
                     
                  
                        3
                     
                     
                        Geležinkelio stotys
                     
                     
                        Peronų infrastruktūra, kurioje galima aptarnauti 3–4 traukinius (10 dviaukščių vagonų arba lygiavertį kiekį) vienoje stotyje per dieną (5 000  keleivių per dieną kiekvienoje stotyje).
                     
                     
                         
                     
                  
                        4
                     
                     
                        Galinių geležinkelio punktų operacijos
                     
                     
                        Infrastruktūra, kurios terminalų įrenginiuose vienu metu galima aptarnauti ne mažiau kaip 3 krovininius traukinius.
                     
                     
                        Vežant įrenginius geležinkeliu atliekamas kruopštus krovimo ir reiso planavimas, siekiant užtikrinti suderinamumą su valstybių narių geležinkelių vėžės pločio, infrastruktūros, maršrutų ir tunelių reikalavimais.
                     
                  
                        5
                     
                     
                        Elektrifikavimo sistemos prieinamumas
                     
                     
                        Nuolatinis, su atsargine sistema, nepriklausomai nuo energijos šaltinio.
                     
                     
                        Susijęs su stočių arba daugiarūšio transporto tvarkymo įrenginių atsarginėmis sistemomis.
                     
                  
                        6
                     
                     
                        Dvejopas poliškumas
                     
                     
                        Taip, dėl prieigos.
                     
                     
                        Susiję su saugos sistemomis ir bėgių grandinėmis, skirtomis traukiniams aptikti bėgių keliuose, ir tuo atveju, kai galinis geležinkelio punktas leidžia naudoti vieną ar daugiau daugiakelio geležinkelio kelių kiekviena kryptimi tiek reguliariam, tiek avariniam eismui.
                     
                  
                        7
                     
                     
                        Apšvietimo prieinamumas
                     
                     
                        24 valandas per parą 7 dienas per savaitę veikiantis stočių ir terminalų apšvietimas.
                     
                     
                         
                     
                  
                        8
                     
                     
                        Vėžės plotis
                     
                     
                        1 435  mm. Tinkamiausias visos Europos standartiniam nenutrūkstamam geležinkelių tinklui ir labai pageidautinas kariniam mobilumui.
                        Tais atvejais, kai nauda yra akivaizdi tiek civiliniam, tiek kariniam sektoriui, gali būti naudojama 1 520 /1 524  mm arba 1 668  mm pločio geležinkelio vėžė.
                     
                     
                         
                     
                  
                        9
                     
                     
                        Krovinio gabaritas
                     
                     
                        Rekomenduojamas GC standartas.
                        Nustatomas kiekvienoje valstybėje narėje, kurioje kitoks krovinio gabaritas, apimantis P-400 ir atitinkantis geležinkelių TSS, būtų pakankamas.
                     
                     
                        Didžiųjų konteinerių pakrovos gabaritas. GC atitinka UIC standartą P-400.
                     
                  
                        10
                     
                     
                        Didžiausias krovinio aukštis
                     
                     
                        4,5 m
                     
                     
                        Į šį skaičių įtraukta saugos atsarga.
                     
                  
                        11
                     
                     
                        Didžiausias krovinio plotis
                     
                     
                        3,15 m įprastomis aplinkybėmis.
                        Iki 3,75 m – išimtiniais atvejais, kai yra akivaizdi nauda civiliniam sektoriui ir laikomasi TSS.
                     
                     
                        Kariniam mobilumui būtų pageidautinas 4,5 m neviršijantis plotis.
                     
                  
                        12
                     
                     
                        Didžiausias krovinio ilgis
                     
                     
                        18,75 m
                     
                     
                         
                     
                  
                        13
                     
                     
                        Geležinkelio ašies apkrova tonomis
                     
                     
                        Pagrindiniame TEN-T ne mažiau kaip 22,5 t vienai ašiai; rekomenduojama 25 t ašiai.
                     
                     
                        Ašies apkrovos reikalavimas TEN-T pagrindiniam geležinkelių tinklui, įskaitant tiltus, yra ne mažiau kaip 22,5 t ašiai. Pažymėtina, kad ašies apkrovos padidinimas iki ne mažiau kaip 25 t ašiai galėtų būti naudingas civiliniam ir kariniam mobilumui. Šiuo metu karinių pajėgų judėjimas vykdomas neviršijant esamo bendrojo svorio.
                     
                  
                        14
                     
                     
                        Didžiausias traukinio ilgis
                     
                     
                        Ne mažesnis kaip 740 m.
                     
                     
                        Europos Parlamento ir Tarybos reglamente (ES) Nr. 1315/2013  (3) reikalaujama užtikrinti galimybę eksploatuoti bent 740 m ilgio traukinius.
                        Judančio traukinio ilgis kinta (pvz., kai traukinys stabdomas arba įsibėgėja). Todėl dvejopo naudojimo reikalavimas atitinka karinį reikalavimą.
                     
                  
                        15
                     
                     
                        Manevravimo keliai
                     
                     
                        Ne mažiau kaip 3, kiekvieno iš jų ilgis bent ≥ 300 m.
                     
                     
                        Gali būti netoli terminalo arba jo viduje.
                     
                  
               
            
               4 lentelė
            
            
               Keliai
            
            
                        Nr.
                     
                     
                        Dvejopo naudojimo reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Kelio klasifikacija
                     
                     
                        vienos juostos – 3,5–5,5 m,
                        vieno srauto – 5,5–7,3 m,
                        dvigubo srauto – ≥ 7,3 m.
                     
                     
                        Vienas srautas – atskiros transporto priemonės lenkia arba važiuoja priešinga kryptimi nustatytuose taškuose ir (arba) zonose.
                        Dvigubas srautas – transporto priemonės vienu metu važiuoja 2 eilėmis ir kelias yra bent 2 juostų pločio (geriausia ne siauresnis kaip 8,2 m).
                        Projektai, susiję su kieto kelkraščio naudojimu kaip papildomų juostų, reikalavimų neatitinka.
                     
                  
                        2
                     
                     
                        Maršrutų tipai
                     
                     
                        X tipas – gerai prižiūrimas maršrutas, tinkamas bet kokiu oru, naudojamas ištisus metus neviršijant didžiausio pralaidumo.
                     
                     
                        Karinio judėjimo reikmėms teikiama pirmenybė X tipui, su vandeniui nelaidžiu paviršiumi, kurio paprastai neveikia krituliai ar temperatūros pokyčiai.
                     
                  
                        3
                     
                     
                        Kelio keliamoji galia
                     
                     
                        130 t
                     
                     
                        130 t nereiškia laisvo transporto priemonių, kurių bendroji masė 130 t, judėjimo. Šis dvejopo naudojimo reikalavimas reiškia kelio dangos pajėgumą retkarčiais atlaikyti sunkiasvorių karinių priemonių judėjimą ar transportavimą.
                        Todėl civilinis 44 t apribojimas (nurodytas Tarybos direktyvoje 96/53/EB  (4) turėtų leisti retkarčiais vykdyti sunkiasvorių transporto priemonių iki 130 t, kurių didžiausia vienos ašies apkrova yra 12,23 t, judėjimą.
                        Tokiam retkarčiais vykdomam (kariniam ir civiliniam) judėjimui greičiausiai reikia specialių leidimų ar išimčių ir tinkamų poveikio mažinimo priemonių, kurias išimtinai nustato valstybės narės.
                     
                  
                        4
                     
                     
                        Tilto keliamoji galia
                     
                     
                        130 t
                     
                     
                        130 t nereiškia laisvo transporto priemonių, kurių bendroji masė 130 t, judėjimo. Šis dvejopo naudojimo reikalavimas reiškia tilto pajėgumą retkarčiais atlaikyti sunkiasvorių karinių priemonių judėjimą ar transportavimą.
                        Tokiam retkarčiais vykdomam (kariniam ir civiliniam) judėjimui greičiausiai reikia specialių leidimų ar išimčių ir tinkamų poveikio mažinimo priemonių, kurias išimtinai nustato valstybės narės.
                        Tiltai turi gebėti išlaikyti 130 t bendrosios masės transporto priemones, kurių didžiausia vienos ašies apkrova – 12,23 t (pagal Direktyvą 96/53/EB leidžiama vienos ašies apkrova iki 11,5 t, išskyrus Prancūziją, kur leidžiamoji vienos ašies apkrova yra 13 t). Tais atvejais, kai 130 t sveria viena transporto priemonė, reikės užtikrinti, kad būtų taikomos tinkamos poveikio mažinimo priemonės, pvz., būtų laikomasi greičio, atstumo iki kitų transporto priemonių ir, jei būtina, eismas tiltu vyktų tik vienu srautu.
                        Kelio tiltai suprojektuoti taip, kad išlaikytų visiškai pakrautas transporto priemones per visą kiekvienos eismo juostos ilgį. Todėl, jeigu tiltas gali vienu metu išlaikyti kelis sunkvežimius, sveriančius po 44 t, jis taip pat turėtų galėti išlaikyti bendrą 130 t masę, jei užtikrinamos atitinkamos poveikio mažinimo priemonės, pvz., laikomasi greičio, atstumo tarp transporto priemonių ir atstumo tarp transporto priemonių ašių.
                     
                  
                        5
                     
                     
                        Didžiausias krovinio aukštis
                     
                     
                        4,5 m
                        Planuojant maršrutus reikia atsižvelgti į tunelių apribojimus, ypač kai naudojamos transporto priemonės su platforma, priekabos ir vežami pavojingi kroviniai. Nustatomas kiekvienoje šalyje, jei ir kur taikytina 4,5 m.
                     
                     
                        Tai apima transporto priemonės krovinių platformos aukščio, krovinio aukščio ir viršutinės saugos atsargos derinį.
                        Direktyvoje 96/53/EB leidžiamas iki 4 m transporto priemonės aukštis.
                        Gavus leidimą vežti išskirtinį krovinį, galimas 4,5 m aukštis (4,35 m vežamo krovinio aukštis + 0,15 m atsarga dėl pakabos ir transporto priemonės judėjimo).
                     
                  
                        6
                     
                     
                        Didžiausias krovinio plotis
                     
                     
                        4,5 m
                     
                     
                        Kaip nurodyta Direktyvoje 96/53/EB, didžiausias leidžiamos naudoti transporto priemonės plotis yra 2,55 m. Paprastai karinėms ratinėms transporto priemonėms reikia 3,5 m, o vikšrinėms – 4,5 m. Tokiam retkarčiais vykdomam (kariniam ir civiliniam) judėjimui greičiausiai reikia specialių leidimų ar išimčių ir tinkamų poveikio mažinimo priemonių, kurias išimtinai nustato valstybės narės.
                     
                  
                        7
                     
                     
                        Didžiausias krovinio ilgis
                     
                     
                        18,75–27,5 m
                     
                     
                        Didžiausias transporto priemonės ilgis yra 18,75 m, pailgintos – iki 25,03 m, jei tai įmanoma dėl infrastruktūros plėtros. Gavus leidimą vežti išskirtinį krovinį, gali būti leidžiama važiuoti ilgesnėmis transporto priemonėmis. Kroviniui, sveriančiam daugiau kaip 130 t, vežti paprastai reikia 8 ratų keturašio vilkiko ir 8 ašių priekabos junginio. Daugeliu atvejų dvejopo naudojimo reikmėms pakanka tradicinės 8 ašių puspriekabės. Tačiau, kai dėl praktinių priežasčių (pvz., dėl tilto gabaritinio aukščio) reikia žemaplatformės priekabos, tai turi būti tarp trijų ašių ir penkių ašių sumontuotos platformos puspriekabė, kurios ilgis yra apie 22,5 m. Sujungus su 8 ratų keturašiu vilkiku, bendras transporto priemonės junginio ilgis bus apie 27 m. Naudoti žemaplatformes priekabas naudinga dėl papildomos atsargos važiuojant tiltu ar viaduku, nes ilgesnės transporto priemonės ašių apkrovos pasiskirsto didesniame plote, todėl taškinė tiltų ir viadukų apkrova yra mažesnė. Dauguma valstybių narių jau leidžia naudoti 27,5 m ilgio transporto priemones pagal išduodamus leidimus vežti išskirtinius krovinius.
                     
                  
                        8
                     
                     
                        Sunkiosios įrangos transporto priemonės posūkio spindulys
                     
                     
                        12,5–15,5 m
                        Nustatomas kiekvienoje valstybėje narėje.
                     
                     
                        Direktyvoje 96/53/EB nustatytas reikalavimas, kad kelių transporto priemonės galėtų sukti neviršijant išorinio 12,5 m spindulio.
                     
                  
               
            
               5 lentelė
            
            
               Vidaus vandenų keliai
            
            
                        Nr.
                     
                     
                        Dvejopo naudojimo reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Šliuzai
                     
                     
                        Pagal UNECE Mėlynosios knygos standartus  (5)
                        
                     
                     
                         
                     
                  
                        2
                     
                     
                        Grimzlė
                     
                     
                        Pagal UNECE Mėlynosios knygos standartus  (6)
                        
                     
                     
                         
                     
                  
                        3
                     
                     
                        Prieplauka
                     
                     
                        2
                     
                     
                        Prieplaukų skaičius.
                     
                  
                        4
                     
                     
                        Iškrovimo pajėgumai
                     
                     
                        2 baržos vienu metu.
                     
                     
                         
                     
                  
                        5
                     
                     
                        Patiltės gabaritas
                     
                     
                        3,5 m
                     
                     
                        Pagal Reglamentą (ES) Nr. 1315/2013.
                     
                  
               
            
               6 lentelė
            
            
               Daugiarūšio transporto (kelių, geležinkelių, jūrų ir vidaus vandenų) įrangos tvarkymas
            
            
                        Nr.
                     
                     
                        Dvejopos paskirties reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Jungiamasis mazgas
                     
                     
                        Reikalaujama jūrų uoste/oro uoste/vidaus vandenų kelyje/galiniame geležinkelio punkte/pagrindiniuose keliuose, kai taikoma, įskaitant tiesioginio perkrovimo daugiarūšio transporto centrus.
                     
                     
                         
                     
                  
                        2
                     
                     
                        Krovimo rampos ir perkėlimo įranga/stovėjimo aikštelės
                     
                     
                        Pakankamas stacionarių krovimo rampų, galinčių išlaikyti 100 t krovinį ir transporto priemones iki 120 t, įskaitant universaliuosius kovinius tankus, kurių didžiausia vienos ašies apkrova yra 12,23 t (važiuojant keliu) ir ne mažiau kaip 22,5 t (važiuojant geležinkeliu).
                        Perkėlimo įranga, visų pirma užtikrinanti sujungimą su daugiarūšio transporto (geležinkelių, oro, jūrų uostų (lo-lo/ro-ro) ir vidaus vandenų kelių) mazgais. Stovėjimo aikštelės, kuriose galima laikinai laikyti riedmenis ir paprastus krovinius.
                        Veiksmai, susiję su stacionaria infrastruktūra, kuria remiamas kelių, geležinkelių, jūrų ir vidaus vandenų kelių krovinių judėjimas daugiarūšio transporto įrangos tvarkymo objektuose.
                     
                     
                        Tinka krovininių konteineriams, atitinkantiems standarto ISO 1496–1:2013 1 serijos apibrėžtį.
                        Kelių rampos turėtų užtikrinti galimybę tvarkyti konteinerius, sunkiąją įrangą ir įprastus krovinius.
                        Neapima pastatų, saugyklų ir sandėlių, kranų, konvejerių ir kitų krovinių vežimo įrenginių bei kilnojamojo turto, pvz., lokomotyvų.
                        Veiksmais neturi būti suteikiamas atrankusis pranašumas konkrečiam veiklos vykdytojui ar jų grupei ir prieiga suteikiama nediskriminuojant.
                     
                  
               
            
               7 lentelė
            
            
               Kibernetinis saugumas
            
            
                        Nr.
                     
                     
                        Dvejopo naudojimo reikalavimas
                     
                     
                        Dvejopo naudojimo vertė
                     
                     
                        Pastaba
                     
                  
                        1
                     
                     
                        Kibernetinis saugumas
                     
                     
                        Kai tinkama, kibernetinio saugumo įranga, sprendimai ir sistemos, tiesiogiai susiję su dvejopo naudojimo infrastruktūros atsparumo projektų pasiūlymais.
                     
                     
                         
                     
                  
               (1)  Dangos klasifikacijos skaičiaus (PCN) metodika pakeista dangos klasifikacijos indeksu (PCR). PCN toliau galioja pereinamuoju laikotarpiu iki 2024 m.
            
               (2)  Orlaivio klasifikacijos skaičiaus (ACN) metodika pakeista orlaivio klasifikacijos indeksu (ACR). ACN toliau galioja pereinamuoju laikotarpiu iki 2024 m.
            
               (3)  2013 m. gruodžio 11 d. Europos Parlamento ir Tarybos reglamentas (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES (OL L 348, 2013 12 20, p. 1).
            
               (4)  1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59).
            
               (5)  Jungtinių Tautų Europos ekonomikos komisijos parengtas E vandenų tinklo „Mėlynosios knygos“ pagrindinių standartų ir parametrų aprašas (ECE/TRANS/SC.3/144/Rev.3.). Dvejopo naudojimo reikalavimas turėtų būti aiškinamas kartu su šiuo dokumentu.
            
               (6)  Ten pat.